Țara în care se va stabili Roger Federer după ce se va retrage din tenis. "Dacă rotițele nu mă mai ajută, voi pune stop".
Roger Federer are cele mai multe titluri de Grand Slam câștigate: 20. Elvețianul Roger Federer are 39 de ani. Federer a strâns 130 de milioane de dolari numai din tenis în carieră.
Roger Federer se apropie de 40 de ani. Și s-a gândit deja ce o să facă după ce se retrage. Va merge înapoi acasă, în Elveția. "Elveția e țara mea favorită și mereu am știut că după ce mă retrag din tenis, voi locui în Elveția. Dacă rotițele nu mă mai ajută, voi pune stop", a spus numărul 5 ATP.Până să iasă din competiții, Federer se gândește la revenirea pe teren. Momentan e accidentat și nu poate participa la Australian Open, dar așteaptă cu nerăbdare să revină pe zgură."Lupt să revin. Vreau să mă întorc pe terenul de tenis. Mi-ar plăcea să joc contra tuturor legendelor și a celor mai buni jucători. Simt că mai am combustibil în rezervor, dar dacă nu, asta este. Dar în niciun caz nu renunț la joc acum", a mai declarat Roger Federer.